《常自在歌》
宋代·徐侨

常自在。常自在，
莫受物触随变改。心常澄太虚，
胸常涵沧海。志常明秋霜，
气常融春霭。常自在。
常自在，莫或欺心旋遮盖。
此心常与天地通，日月神明环内外。
万物森森在吾下，我自小之自伤害。
常自在。常自在，
诗书乐处安精神，道义合时行身世。
贫何足嗟，贱何□慨，
富何足淫，贵何足泰。
静惟饬身而无愧，动惟利□而尽爱。
常自在。常自在，
此外何求哉。有时诗一篇，
有时酒一杯。庭花野草为宾友，
清风明月相追陪。陶吾真兮适吾性，
常自在。常自在，
何处有愁来。

作者简介：（1160—1237）婺州义乌人，字崇甫。早从学于叶邽。孝宗淳熙十四年进士。调上饶主簿，始登朱熹之门，熹称其明白刚直，命以“毅”名斋。入为秘书省正字、校书郎兼吴、益王府教授。直宝谟阁、江东提点刑狱，以忤史弥远劾罢。理宗端平初被召，迁秘书少监、太常少卿。入觐，手疏数千言，上劘主阙，下逮群臣，无所回隐。进工部侍郎。因疾乞休，以宝谟阁待制奉祠。卒谥文清。有《毅斋诗集》。